Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 194/10/7712	Svidník, 16.4.2013
EEČ : 2-60-18-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 dňa 15.03.2010 o 15.30 hod. v rodinnom  dome v obci Lúčka č. 130, okr. Svidník  po predchádzajúcej hádke  fyzicky napadla svoju sestru XXXXX  tak, že ju chytila za palec ľavej ruky  a prudko ho vyhla, čím jej spôsobila vyvrtnutie zápästnoprstného  kĺbu ľavej ruky , pre ktoré zranenia bola práceneschopná  do  13.04.2010

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného  príslušníka Obvodného oddelenia PZ Giraltovce  sp. zn. ORP- 141/GE-SK-2010 zo dňa 30.04.2010 bolo začaté trestné stíhanie a súčasne vznesené obvinenie XXXXX pre skutok  kvalifikovaný ako prečin ublíženia na zdraví  podľa § 156 ods. 1, ods. 2 písm. a/ Tr. zák. 
	Uvedeného prečinu  sa mala menovaná dopustiť tak,  ako je to uvedené vo výrokovej časti tohto uznesenia.
	Dňa 16.04.2013  po skončení skráteného vyšetrovania mi poverený príslušník PZ predložil  vyšetrovací spis  s návrhom, aby na obvinenú XXXXX bola podaná obžaloba  pre uvedený prečin.
	Preskúmaním vyšetrovacieho spisu som zistil, že sú  splnené podmienky pre aplikáciu inštitútu podmienečného zastavenia trestného stíhania. 
	Obvinená  je stíhaná za prečin, na ktorý zákon ustanovuje trest odňatia slobody, ktorého horná hranica je 3 (tri ) roky. Ďalej som zistil, že obvinená v rámci svojho výsluchu dala súhlas na podmienečné zastavenie trestného stíhania a ku skutku, ktorý je jej kladený za vinu sa priznala.   Za vynaložené náklady za poskytnutie zdravotnej starostlivosti XXXXX  uhradila Všeobecnej zdravotnej  poisťovni a.s pobočka Svidník  sumu 63,25 eur  poštovým peňažným poukazom  dňa 29.11.2010  pod podacím číslom 30318.
	Poškodená XXXXX  po zákonnom poučení uviedla, že s nárokom  na náhradu škody  sa v trestnom konaní nepripája.
	Obvinená v mieste trvalého  bydliska je kladne hodnotená. V priestupkovom konaní nebola riešená. Podľa odpisu z registra trestov súdne trestaná doposiaľ  nebola. 
	Podľa § 216 ods. 1 Tr.  por. v konaní o prečine, na ktorý zákon  ustanovuje trest  odňatia slobody, ktorého horná hranica  neprevyšuje  päť rokov, môže prokurátor so súhlasom obvinenej po vznesení obvinenia  do podania  obžaloby  na návrh  policajta  alebo aj bez návrhu  podmienečne zastaviť  trestné stíhanie, ak 
a/  vyhlásila, že  spáchala skutok, za ktorý  je stíhaná a nie sú  odôvodnené  pochybnosti o tom, že  jej vyhlásenie  bolo   vykonané  slobodne, vážne a zrozumiteľne 
b/  nahradila škodu, ak bola činom spôsobená, alebo s poškodeným o jej náhrade  uzavrela dohodu alebo urobila iné opatrenia na jej náhradu 
c/ vzhľadom na osobu obvinenej, s prihliadnutím na jej doterajší život a na  okolnosti prípadu možno takéto rozhodnutie považovať za dostačujúce. 
	Nakoľko obvinená  spĺňa  podmienky na postup  podľa citovaného ustanovenia Trestného poriadku rozhodol som tak, ako je to uvedené vo výrokovej časti tohto uznesenia.
	V zmysle ustanovenia § 216 ods. 2 Tr. por. bola obvinenej určená skúšobná doba v trvaní 12 ( dvanásť ) mesiacov.
	Ak obvinená v priebehu skúšobnej doby povedie riadny život, rozhodne orgán, ktrorý trestné stíhanie v prvom stupni podmienečne zastavil, že sa  obvinená   osvedčila.  Inak rozhodne a to prípadne  aj počas skúšobnej  doby, že sa v trestnom stíhaní pokračuje / § 217 ods. 1 Tr. por./.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor